Pandemik COVID-19 di Burkina Faso

Pandemik COVID-19 telah mula dikesan di Burkina Faso pada 9 Mac 2020. Burkina Faso juga menjadi negara keenam di zon Sahara Afrika yang terkesan dengan Pandemik COVID-19.

 Garis masa 

 2020 
Pada 9 Mac 2020, Menteri Kesihatan Burkina Faso, Claudine Lougue telah mengesahkan dua kes pertama positif COVID-19 di Burkina Faso, melibatkan satu pasangan suami isteri yang kembali dari Perancis.

Sebanyak 6,707 kes telah dicatatkan pada tahun 2020 dengan 85 kematian serta 5,100 kes yang telah disahkan sembuh.

 Pada 12 Disember 2020, 315 kes baharu telah dikesan sekali gus menjadi kes baharu harian tertinggi dalam tahun 2020.
 Pada 8 April dan 29 Disember 2020, sebanyak empat kematian baharu direkodkan dalam sehari sekali gus menjadi kematian baharu harian tertinggi dalam tahun 2020.
 Pada 24 Disember 2020, sebanyak 1,735 kes sedang dirawat sekali gus menjadi kes yang sedang dirawat tertinggi dalam tahun 2020.

 Tindak balas 
Pada 20 Mac, Presiden Roch Marc Christian Kabore memerintahkan untuk menutup semua lapangan terbang dan sempadan darat. Perintah berkurung juga dilaksanakan di seluruh negara untuk membendung penyebaran wabak.

 Rujukan